CELEX: 22011D0104
Language: et
Date: 2011-09-30 00:00:00
Title: EMP Ühiskomitee otsus nr 104/2011, 30. september 2011 , millega muudetakse Euroopa Majanduspiirkonna lepingu XIII lisa ( „Transport” ) ja lepingu protokolli nr 37 (mis sisaldab artikliga 101 ette nähtud loetelu)

1.12.2011   
            
            
               ET
            
            
               Euroopa Liidu Teataja
            
            
               L 318/42
            
         EMP ÜHISKOMITEE OTSUS
   nr 104/2011,
   30. september 2011,
   millega muudetakse Euroopa Majanduspiirkonna lepingu XIII lisa („Transport”) ja lepingu protokolli nr 37 (mis sisaldab artikliga 101 ette nähtud loetelu)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 19. juuli 2011. aasta otsusega nr 90/2011 (1).
            
         
               (2)
            
            
               Lepingu protokolli nr 37 on muudetud EMP Ühiskomitee 1. juuli 2011. aasta otsusega nr 76/2011 (2).
            
         
               (3)
            
            
               Lepingusse tuleb inkorporeerida Euroopa Parlamendi ja nõukogu 7. juuli 2010. aasta otsus nr 661/2010/EL üleeuroopalise transpordivõrgu arendamist käsitlevate liidu suuniste kohta (3).
            
         
               (4)
            
            
               Otsusega nr 661/2010/EL tunnistatakse kehtetuks Euroopa Parlamendi ja nõukogu otsus 1692/96/EÜ, (4) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (5)
            
            
               Lepingu heaks toimimiseks tuleb lepingu protokolli nr 37 laiendada, et hõlmata otsusega nr 661/2010/EL loodud üleeuroopalise transpordivõrgu komiteed,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XIII lisa punkti 5 (Euroopa Parlamendi ja nõukogu otsus nr 1692/96/EÜ) tekst asendatakse järgmise tekstiga:
   „32010 D 0661: Euroopa Parlamendi ja nõukogu otsus nr 661/2010/EL, 7. juuli 2010, üleeuroopalise transpordivõrgu arendamist käsitlevate ühenduse suuniste kohta (uuesti sõnastatud) (ELT L 204, 5.8.2010, lk 1).
   Käesolevas lepingus loetakse selle otsuse sätteid järgmises kohanduses:
   
               a)
            
            
               artikli 8 lõikes 1 olevaid sõnu „ning kohaldades direktiive 92/43/EMÜ ja 2009/147/EÜ” ei kohaldata EFTA riikide suhtes;
            
         
               b)
            
            
               artikli 13 lõike 5 punktis b asendatakse sõnad „Euroopa Liidu toimimise lepingu artiklite 107 ja 108” järgmistega: „lepingu artiklite 61 ja 62”;
            
         
               c)
            
            
               artiklisse 21 lisatakse järgmine lõige:
               „3.   EFTA riigid osalevad täies mahus lõikes 1 nimetatud komitee töös, välja arvatud hääletamisel.”;
            
         
               d)
            
            
               artikli 25 lõiget 1 ei kohaldata EFTA riikide suhtes.”
            
         Artikkel 2
   Lepingu protokolli nr 37 punkti 4 tekst (üleeuroopalise transpordivõrgu komitee) asendatakse järgmisega:
   
      „Üleeuroopalise transpordivõrgu komitee (Euroopa Parlamendi ja nõukogu otsus nr 661/2010/EL)”.
   
   Artikkel 3
   Otsuse 661/2010/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 1. oktoobril 2011 tingimusel, et EMP Ühiskomiteele on edastatud kõik lepingu artikli 103 lõike 1 kohased teated (5).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. september 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 262, 6.10.2011, lk 62.
   
      (2)  ELT L 262, 6.10.2011, lk 33.
   
      (3)  ELT L 204, 5.8.2010, lk 1.
   
      (4)  EÜT L 228, 9.9.1996, lk 1.
   
      (5)  Põhiseadusest tulenevaid nõudeid ei ole nimetatud.